Osnovna škola Ivana Mažuranića

Javorinska 5, 10040 Zagreb

Epidemiološke mjere za **UČENIKE I RODITELJE** Osnovne škole Ivana Mažuranića tijekom nastavne godine 2020./2021. u vrijeme trajanja proglašenja epidemije COVID-19 virusa



# Ove epidemiološke mjere vrijede za učenike I roditelje Osnovne škole Ivana Mažuranića, Javorinska 5, 10040 Zagreb za vrijeme nastave u školi od 1. rujna 2020. godine. Mjere su izrađene prema uputama Hrvatskog zavoda za javno zdravstvo.

**OBVEZE RODITELJA/UČENIKA PRIJE DOLASKA U ŠKOLU**

1. Roditelji/skrbnici imaju obavezu **izmjeriti** tjelesnu temperaturu djetetu svaki dan prije dolaska u školu, te u slučaju povišene tjelesne temperature **ne smiju** dovoditi dijete u školu. Roditelj se javlja telefonom izabranom pedijatru/liječniku obiteljske medicine radi odluke o testiranju i liječenju djeteta te razredniku, a razrednik je obavezan javiti stručnim suradnicima (Povjerenstvu) i ravnatelju. Učenici viših razreda mogu sami izmjeriti temperaturu.
2. Vrijednost izmjerene temperature prije polaska u školu roditelj/učenik je dužan **upisati** u posebnu bilježnicu i pokazati je učitelju/ici na ulasku u školu.
3. Osigurati djetetu 1 paketić papirnatih maramica za nos i staviti ga u školsku torbu.

# DOLAZAK UČENIKA I RODITELJA U ŠKOLU

1. Učenici u školu dolaze sami ili u pratnji roditelja na način kako bi dolazili da nema epidemije.
2. U školu je **iznimno** dozvoljen ulazak samo jednom roditelju u pratnji učenika 1. razreda prvi dan nastave ili učeniku s teškoćama u razvoju koji nema osiguranu podršku pomoćnika u nastavi i ne može samo ući u školu. Roditelj koji ulazi u školu obvezan je **držati razmak** od 1,5 metra u odnosu na druge učenike/djelatnike škole. U školu obvezno ulazi s **maskom pridržavajući se svih epidemioloških mjera**.
3. Učenika u školu **ne smije** dovoditi roditelj koji ima simptome respiratorne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako ima izrečenu mjeru samoizolacije ili ako je dijete zaraženo s COVID-19. Ako iste simptome ili mjeru samoizolacije ima dijete/učenik ili ako je zaraženo virusom COVID-19 ne smije dolaziti u školu.
4. Roditelji/skrbnici koji dovode i odvode učenike u školu to čine na način da **ne ulaze** u školu, već dolaze do ulaza u školsko dvorište pri čemu zadržavaju distancu od najmanje 1,5 metra u odnosu na druge roditelje/skrbnike i učenike. Roditelji i učenici iz istog kućanstva ne moraju držati distancu.
5. Učenici su obavezni u prostoru škole nositi obuću koja ostaje u školi nakon nastave (papuče, tenisice i sl.).
6. Učenik dolazi i odlazi iz škole sa školskom torbom te svoju opremu i pribor **ne dijeli** s drugim

učenicima.

6. U školu učenici ulaze prema unaprijed utvrđenom **rasporedu** po razredima i samo u vrijeme koje je utvrđeno za ulazak njihovog razreda. Pred točno određenim ulazom gdje razredni odjeli ulaze čekat će ih **predmetni učitelj** ili **razrednik** koji im predaje prvi školski sat te ih uvodi u školu, garderobu i razred prema svim utvrđenim epidemiološkim mjerama. Predmetni učitelj ili razrednik će stajati na točno predviđenom mjestu ulaza svakog razreda sa oznakom domicilnom razreda kojeg uvodi u školu. Ulazak učenika u školu i odlazak do razreda **nadziru dežurni učitelj** i **dežurne spremačice**. Učenik se odmah nakon ulaska upućuje prema garderobi gdje se preobuva i nakon toga odlazi do WC-a ili razreda na pranje ruku sapunom i vodom. Pranje ruku prije ulaska u učionicu nadgleda razredna učiteljica i predmetni učitelj koji prema rasporedu ima nastavu u tom razredu.

7. Po završetku pranja ruku učenici pod nadzorom svog predmetnog učitelja/učiteljice ili razrednika koji s njima održava prvi nastavni sat ulaze u učionicu i smještaju se na svoje radno mjesto. Kad svi učenici jednog razrednog odjela uđu u svoj razred, tada počinju ulaziti učenici drugog razrednog odjela u školu.

# BORAVAK UČENIKA U ŠKOLI

1. Učenici bi trebali što je više moguće održavati distancu (fizičku udaljenost) od drugih učenika i odraslih (preporučeno 1,5 m).
2. Tijekom boravka u školi učenik isključivo boravi u svom razrednom odjeljenju i ne miješa se s učenicima iz drugih odgojno-obrazovnih skupina.
3. Učenik, prostoriju u kojoj boravi njegovo razredno odjeljenje, smije napustiti samo u slučaju odlaska na WC, pranja ruku ili izlaska u dvorište škole radi aktivnosti na otvorenom i to isključivo na način da se ne miješa s učenicima iz drugih razreda.
4. Prilikom prolaska kroz zajedničke prostorije (hodnik/hol/WC/dvorana) učenici su dužni prolazak skratiti na minimum, nepotrebno ne dodirivati površine ili predmete i kretati se po unaprijed označenoj ruti kretanja.
5. Učenici trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja WC-a, nakon svakog dolaska u školu, nakon čišćenja nosa i uvijek kada ruke izgledaju prljavo. Nakon pranja ruku vodom i sapunom ruke treba osušiti papirnatim ručnikom za jednokratnu upotrebu koji se nakon uporabe baca u koš za otpatke. Pranje ruku prije konzumiranja hrane, nakon dolaska u školu i u nekim drugim prilikama u razredu zamjenjuje se dezinficiranjem ruku u onim učionicama u kojima nema tekuće vode i sapuna.
6. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.
7. Preporuča se i potiče učenike da ne dodiruju usta, nos, oči i lice kao i da ne stavljaju ruke i predmete u usta. Učenici ne bi trebala dijeliti čaše, šalice, drugo posuđe i pribor za jelo, te didaktičke materijale s drugim učenicima. Svaki učenik samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

8. Učenici ne nose zaštitne maske osim u slučaju kada u razredu nije moguće održati fizičku udaljenost od drugih učenika i osoba u učionici. Masku mogu nositi učenici koji to žele i oni učenici koji su u skupinu izrazito vulnerabilnih osoba i kojima je nošenje maske preporučio liječnik. Obzirom na uvjete u našoj školi učenici 5.-8.razreda obavezno nose maske.

9. Učenici razredne nastave obrok konzumiraju u prostoriji u kojoj boravi njihovo razredno odjeljenje prema **rasporedu**. Učenici predmetne nastave obrok konzumiraju u prostorijama blagovaone prema utvrđenom **rasporedu**.

# ORGANIZACIJA NASTAVE U ŠKOLI

1. Nastava se u školi organizira za sve učenike od 1. do 8. razreda i svi učenici su je obvezni pohađati.
2. Tijekom nastave učenici jednog razrednog odjeljenja ne miješaju se s učenicima drugog razrednog odjeljenja.
3. U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu engleski jezik, glazbenu kulturu i izborne predmete, osim izbornih predmeta gdje se učenici iz više razrednih odjeljenja spajaju. O načinu ulaska drugog učitelja u razredno odjeljenje, proceduru i način propisuje ravnatelj uputama za djelatnike.
4. U predmetnoj nastavi s učenicima borave predmetni učitelji i to tako da je što manji broj predmetnih učitelja tijekom dana u jednom razrednom odjeljenju. O načinu ulaska predmetnih učitelja u razredno odjeljenje, organizaciju rada, proceduru, mjere i način rada propisuje ravnatelj uputama za djelatnike.
5. Nastava TZK odvija se kad god je to moguće u vanjskim prostorima, odnosno u školskom dvorištu i na sportskim terenima i to na način da ne dolazi do miješanja razrednih odjela u svlačionici, u dvorani i u vanjskom prostoru. Kod održavanja nastave u zatvorenom prostoru primjenjuju se preporuke koje je izdao HZJZ te će učenici biti u svojoj domicilnoj učionici.
6. Nastava i nastavni sati organiziraju se prema točno utvrđenom rasporedu. Odmori se organiziraju u vrijeme određeno trajanjem sati i odmora. Učenici se kreću izvan učionice samo ako je to nužno. Početak i završetak nastave i odmora, raspored ulaska i izlaska razreda iz škole, raspored prehrane i ostalih aktivnosti uređuju se posebnih protokolom koji donosi ravnatelj škole.
7. Nastava predmeta kod kojih se spajaju učenici više razrednih odjeljenja (izborna nastava, dodatna, dopunska, izvannastavne aktivnosti i sl.) odvijaju se na način da se s jednom skupinom učenika iz jednog razrednog odjeljenje odvija u školi, a s ostalima on-line i tako naizmjence po tjednima.
8. Nastava informatike za predmetnu nastavu, iznimno se odvija u informatičkoj učionici, koja se između izmjena razrednih odjela dezinficira.
9. Za vrijeme trajanja proglašene epidemije COVID-19 ne organiziraju se ekskurzije učenika, izvanučionička nastava – osim u dvorištu škole, maturalni izleti, posjeti i sl.
10. Predmetni učitelji su dužni provoditi online nastavu za učenike koji su u samoizolaciji prema rasporedu sati u realnom vremenu.

# POSTUPANJE U SLUČAJU SUMNJE NA ZARAZU KOD UČENIKA

1. Kod pojave znakova bolesti koji upućuju na moguću zarazu COVID-19 (povišena tjelesna temperatura – pod pazuhom 37,2, simptomi respiratornih bolesti – kašalj, poteškoće u disanju, grlobolja, poremećaj osjeta njuha i okusa i gastrointestinalne smetnje – proljev, povraćanje i bol u trbuhu) učenik ostaje kod kuće i javlja se najprije telefonom izabranom liječniku obiteljske medicine koji odlučuje o testiranju. O tome roditelj telefonom mora obavijestiti razrednika, a razrednik stručne suradnice (Povjerenstvo) i ravnatelja.

2. Ako učenici razviju simptome COVID-19 tijekom boravka u ustanovi, učitelj odmah obavještava stručne suradnice (Povjerenstvo), a stručne suradnice roditelje, koji u najkraćem mogućem roku trebaju doći po dijete. Do dolaska roditelja učenika se izolira u prikladnoj prostoriji (Soba za izolaciju-prostor za informacije uz glavni ulaz u školu na koji je roditelj dužan doći po dijete poštujući sve epidemiološke mjere). Odmah po utvrđivanju simptoma djetetu je potrebno osigurati masku za lice, a stručnom suradniku koji prati učenika do prostorije za izolaciju i boravi s njime treba osigurati vizir, masku i jednokratnu pregaču. Po odlasku učenika dezinficira se prostorija u kojoj je učenik bio izoliran. Poseban prostor za izolaciju, djelatnike koji su zaduženi za brigu o bolesnom djetetu do dolaska roditelja i poseban protokol propisuje se mjerama za djelatnike škole.

3. Stručne suradnice (povjerenstvo) nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti stručnim suradnicama škole.

4, Kod pojedinačnog slučaja pojave simptoma koji mogu upućivati na zarazu COVID-19, razredno odjeljenje u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

1. Kad se kod učenika utvrdi zaraza COVID-19, postupa se sukladno odluci nadležnog epidemiologa. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

# ODLAZAK IZ ŠKOLE

1. Odlazak učenika iz škole odvija se prema utvrđenom protokolu za izlazak svakog pojedinog razreda i to na način da ne dolazi do kontakta između učenika različitih razreda.
2. Nakon preobuvanja obuće, učenici se u pratnji učitelja bez zadržavanja upućuju prema izlasku iz škole.
3. Izlazak učenika iz škole nadgleda učitelj/učiteljica koja s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.

**PRIJEVOZ UČENIKA**

1. Učenici koji na nastavu dolaze javnim prijevozom dužni su se pridržavati mjera propisanih za javni prijevoz.

RAVNATELJ ŠKOLE:

Nikola Šandrk, prof.